Só lyk jongste Covid-19-statistieke(Argieffoto: Ronny Hartmann/AFP) Die Nasionale Instituut vir Oordraagbare Siektes (Nios), het Vrydagaand die jongste Covid-19-statistieke vir Suid-Afrika bekendgemaak. Altesaam 13 719 nuwe gevalle is aangemeld wat ŉ positiwiteitskoers van 26,1% verteenwoordig. Dit bring die totale gevalle op 2 356 049 te staan. Minstens 14 477 689 toetse is reeds gedoen. Die meeste van die nuwe gevalle wat sedert die vorige verslag aangemeld is, is van Gauteng (33%), gevolg deur die Wes-Kaap (21%) en KwaZulu-Natal (11%). Mpumalanga verteenwoordig 8%, Limpopo en Noordwes albei 7%, die Oos-Kaap 6%, Vrystaat 4% en die Noord-Kaap 3%. Nog 450 sterftes is sedert die vorige verslag aangemeld en dit bring die dodetal op 69 075 te staan. Altesaam 2 133 196 (90,5%) persone het reeds herstel. Sedert die vorige verslag was daar ŉ toename van 721 hospitaal-opnames. Daar is tans 17 064 Covid-19-pasiënte in 668 staat- en privaat hospitale. Provinsiale statistiek: Sterftes en persone wat herstel het: